सिविल अस्पताल की चारदीवारी बनाने को प्रस्ताव पास
आनंदपुर साहिब | रोगीकल्याण समिति की मीटिंग चेयरमैन कम एसडीएम राकेश गर्ग की अध्यक्षता में हुई। मीटिंग में रोगी कल्याण समिति आनंदपुर साहिब के विभिन्न सरकारी और गैर-सरकारी मेंबरों ने भाग लिया। उन्होेंने कहा कि अस्पताल का नवनिर्माण किया जाएगा।
मीटिंग को संबोधित करते एसडीएम राकेश गर्ग ने कहा कि भाई जैता जी सिविल अस्पताल में पिछले कुछ महीनों में अस्पताल की तस्वीर बदल गई है और मरीजों को बढ़िया सहूलियतें दी जा रही हैं। उन्होंने कहा िक अस्पताल प्रबंधन लोगों को बढ़िया सहूलतें दे रहे हैं।
इस दौरान सबसे पहले पिछले समय दौरान किए गए काम की समीक्षा की गई। समिति के वाइस चेयरमैन-कम-सीनियर मेडिकल अफसर आनंदपुर साहिब डॉ. बलवीर कुमार ने अन्य कामों बारे जानकारी दी। मीटिंग में अस्पताल की चारदीवारी करवाने के लिए भी प्रस्ताव पास किया गया। इस मौके पर डाॅ. स्वर्णजीत सिंह, डाॅ. रणवीर बैंस, सुनीता देवी पार्षद, डाॅ. परमिंद्रजीत सिंह कंग, सरपंच जसवीर सिंह सैनी, हेमंत कुमार, काैंसलर नरिंद्र सैनी, उमा शर्मा, राजेश कुमार और अन्य गणमान्य भी मौजूद थे।
hin_Deva hin_Deva hin_Deva hin_Deva